# Božena Plocháňová

### Z Wikipédie

Božena Plocháňová (* 1929, Praha) je slovenská ilustrátorka a karikaturistka českého pôvodu.

## [úprava] Detstvo

Narodila sa v Prahe, kde vyrastala v časti Vinohrady.

## [úprava] Karikaturistická tvroba

Od roku 1952 pôsobila v humoristickom časopise Roháč, ako jedná z prvých žien, venujúca sa profesionálne kreslenému humoru. Kmeňovou pracovníčkou tohto časopisu bola neuveriteľné štyri desaťročia (až do jeho zániku). K spolupráci ju prehovoril maliar Štefan Bednár, vtedajší šéfedaktor. Približne 30 rokov kreslila legendárny komiks o manželskom páre Bill a Mary (spočiatku odohrávajúci sa v USA, neskôr u nás).

## [úprava] Ilustračná tvorba

Ilustrovala mnoho detských kníh i učebníc, spolupracovala s autormi ako Mária Ďuríčková, Krista Bendová, Elena Čepčeková, napr. Bola raz jedna trieda, Danka a Janka, Opice z našej police, knižnú tvorbu považovala za „sviatok“ a tak k nej aj pristupovala.

## [úprava] Súčasnosť

Ešte dnes ilustruje seriály pre najmenších, ako aj časopisy pre krížovkárov, a kreslí aj pre potešenie svojich vnúčat. Žije v Bratislave.

Zdroj: "http://sk.wikipedia.org../../../b/o/%C5%BE/Bo%C5%BEena_Ploch%C3%A1%C5%88ov%C3%A1_c124.html"

Kategórie: Narodenia v 1929 | Českí ilustrátori | Slovenskí ilustrátori | Českí karikaturisti | Slovenskí karikaturisti

##### Views

- Článok
- Diskusia
- Aktuálna verzia

##### Hľadaj